Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET ภาคเช้า …
16 ก.ค. 2561

MARKET MONITOR
สรุปภาพตลาดในช่วงเช้า: ดัชนี SET ภาคเช้าแกว่งซึมลงตั้งแต่ช่วงเปิดตลาด ก่อนปิดภาคเช้าที่ระดับดัชนี 1,633.37 จุด ปรับลดลงกว่า 10 จุด ด้วยมูลค่าซื้อขายราว 1.7 หมื่นล้านบาท ทั้งนี้ ตลาดย่อตัวช่วงเช้าด้วยแรงขายกดดันจากกลุ่มธนาคาร (BANK) และ กลุ่มขนส่งและโลจิสติกส์ (TRANS) ตามลำดับ
มุมมองตลาดช่วงบ่าย: กราฟ 120 นาที ยังมองการย่อตัวเป็นจังหวะเข้าเก็งกำไรระยะสั้น เนื่องจากการเคลื่อนไหวของดัชนีคล้าย Price Pattern แบบ Double Bottom โดยมีสัดส่วนการขึ้นเท่ากับสัดส่วนจาก Bottom to Neckline ประกอบกับ MACD ยังแกว่งตัวบวก ฉะนั้นมองการย่อตัวบริเวณแนวรับ 1,630 จุด เป็นจุดน่าเข้าเก็งกำไรระยะสั้น คาดหวังรีบาวด์แนวต้าน 1,650 จุด และ 1,665 จุด ตามลำดับ ทั้งนี้ Stop Loss หากพลิกต่ำกว่า 1,620 จุด
กลยุทธ์ในช่วงบ่าย: นักเก็งกำไรระยะสั้น กรณีไม่มีหุ้นรอซื้อเมื่ออ่นตัวใกล้แนวรับ กรณีมีหุ้น ถือต่อ คาดหวังแนวต้าน 1,665-1,680 จุด และ Stop Loss หากปิดต่ำกว่า 1,620 จุด ส่วนนักลงทุนเน้นถือเงินสดต่อ
Point of View
คาดเข็มขัด ก่อนจะดีดตัว!
เลือก TAPAC กราฟรายวัน ราคารีบาวด์สวนทางตลาดเช้านี้ ประกอบเกิดสัญญาณ Bullish Divergence จาก Modified Stochastic ขณะที่ทั้ง %K และ %D เริ่มปรับเพิ่มขึ้นจาก Oversold Zone ฉะนั้นคาดหวังช่วงสั้น TAPAC น่าจะดีดแรงๆได้ คาดหวังแนวต้าน 9.50 บาท และ 10.10 บาท ตามลำดับ โดยมีแนวรับ 8.20 บาท และ Stop Loss หากหลุด 8.05 บาท